Yiwen wass tanzayt truḥ ɣer uxeddim, iḥbes-itt-id yiwen n urgaz deg ubrid isem-is Mastan yenna-as belli tɛeǧbeḍ-iyi nettat tkukra; yal ass ittmagar-itt-id deg ubrid iḥekku-as ɣef wayen yesɛedda ...Ferruǧa tebda tayri tzeddeɣ ul-is, teqbel Mastan, zewǧen ttidiren di talwit. Zrin kra n wussan yessuter deg-s ad ruḥen ɣer Ṣaḥra anda llan imawlan-is iwakken att-issinen yerna ula d netta aṭas n wussan ur ten-yeẓri, mi laḥqen ɣer dina stareḥben yessen maca Ferruǧa ur as-yeɛǧib ara lḥal dina imi tudert n temdint d tin n Saḥra temgarad aṭas, tebɣa ad d-tuɣal, yugi-as teqqim din s tmara.kra n wussan tuɣal s tadist, tezga tuḍen...Terba tesɛa-d takniwin tefreḥ yis-sent meɛna mi id-temmekta beli dina ur qqarent ur ttefɣent, ad taḥzen; tesber kra n wussan tessuter deg urgaz-is ad uɣalen ɣer temdint ,yugi . teṭṭef abrid-is teddem yessi-s tuɣal ɣer Lezzayer ɣas ul-is ur yebɣi ara ad yeǧǧ win tḥemmel d acu kan textar ad teǧǧ azgen-is wala ad idirent yessi-s am nettat. Tuɣal ɣer uxeddim, yessi-s imɣurent kecment ɣer uɣerbaz yellan d asirem-is, yal taṣebḥit tettruḥu s axeddim tettuɣal-d; almi d yiwen wass yura fell-as ur d-ttuɣal s axxam, texdem laksida temmut teǧǧa-d deffir-s tigujilin. Yiwen wass ruḥent ɣer baba-tsent imeṭṭi deg wallen-nsent wwint-as lexbar n tmettant n tin ḥemmlen, Mastan yeḥzen teṭṭefit ndama mi yeɣra ayen tura Ferruǧa send tamettant-is, iɛuhed-itt amecwar i tebda teǧǧa-t ad as-ikemmel. Yerfed yessi-s yuɣal ɣer Lezzayer akken ad kemmlent leqraya-nsent imi d wagi id-asirem n Ferruǧa.